72

ISIGIDIMI SAMAXOSA, SEPTEMBER 1, 1887.

*Umkomb' ubembesile?*

Eliqalo asiqalo belifumane lisetyenziswe yinto yonke kwakudala. Livakala ngoku ngohlobo esekufane kutiwe “ Into etile, nokuba yinkomo, nokuba ngumntu, usuke wangumkombe nje kodwa.” Lite kaloku ekuhambeni kwexesha lasisibongo nesiduko senkosi zendlu ka Gwali, nakuba singasaqondi kakuhle ukuba siqalelo ku Gwali ngokwake siqale kuyipina, kuba, kuti xa kunqulwayo yilendlu ka Ntaba onyana bonyana baka Gwali—“ Amabandla ka, Ntuli, ka Ntaba, ka Mkomb’ubombesilo.”

*Inqwweme lentulo?*

Eliqalo kusemhlotsheni ukuba malibe liboko emva kokuba ama-Xosa esel’enokwazana okukulu na Batwa. Ukutsho kukuba intulo asinto idliwayo zizizwe ezintsundu ezinje ngoma Xosa, Zulu, njalo-njalo. Kute ukuze yaziwe ukuba hlelinje yinto etyiwayo yabonwa ku Batwa. Esisidlo silinqweme lentulo kutiwa ibisisidlo esinqabe kunene ku Batwa, ebesingafumane sidliwe ngabantu nje, ngapandle kwamanqawa namacula enene, kwaye ke sinjalo nje sinqabe kuba bekungelula ukuzifumana intulo. Kutiwa beziti ukuqinwa kwazo, zilaliswe ngemihlana, kube njalo naxa zosiwayo, kwaye kulunyukelwe ukuba kungabiko nto iyakufumane ipalale pantsi ingatyiwanga. Kutiwa bekuti naxa zityiwayo, zitatyatwe nganye kancinane, kucongconyiswe ukusiwa emlonyeni, itiwe *nkwa* kamsinya, aze um-Twa awuqute nomlomo, kuba esoyikela amafuta ukupalala.

Kubantu abantsundu abanje ngo Besutu njalo-njalo banaso nabo isidlo ekuqutwa imilomo xa sidliwayo, nakuso akuncokolwa nokuncokolwa ngexa esisadliwayo kwanje ngenqweme lentulo. Esosidlo kutiwa Lutshongo. Sona asiqutelwa milomo ngasizatu sakunqaba, nakuyola. Kungenxa yokuba singumgubo osuke ati umntu nokuba uke wakohlela, usuke uti *bongo* wonke. Ke apo kona livela kona eliqalo kuse kuvinjwaneni kweli nqweme lifanele abantu abatile kupela kwanje ngenqweme lenkau.,

 INCWADI ZABABALELI.

Nkosi Mhleli wepepa lamanene kaundifakele, lamazwana kwelopepa lako, kuko into endikatazayo kakulu, utywala nobuntu, apa nakwezinye indawo, Akutsho apa tina kuko umfo obe ngomdala kuti e Ncwazi, owayepikisa abafundisi ngabo utywala esiti yena ubabuza ngesibalo wada ke wancanywa lomfo ukuba yena eyindoda elumkileyo wanconywa ngamaqaba, nangamaramente kuba esoyisa nabafundisi. Kwahambiseka ngolohlobo. Ute kwayena ngenye imini wabeta ufazi womntu, eyati ke lonto yamkupa endaweni yake, wahambisa yena akayeka etywaleni. Kwati kwako mfana usele ihlala kona, etsalwa bobotywala, wawushiya nowakowabo umzi selesebenza kona. Kute kwakuba mzuzu, bati utywala bampisela entombini yake lomfo, wayimitisa lontombi, ke waza walinga ukwenza qinga wati lomfana uzumile, into eyati yakupendlwa akwabi njalo kwafumaneka ebona ukuba intombi yake ayikutshatwa ngumfana obeyifuna, wateta eliq'inga libi kangaka. Kanjako ngoku sidiniwe nguye apa e Ncwazi ngumfo ontliziyo iyodwa. Kupina ke ukulunga kotywala kumntu okolwayo, ngokukodwa komdala. Badala, madikoni yekani utywala. Ndiyanibulisa nonke manene ndingownu,

F.Zibi. Falconer Ncwazi

11 th August 1886.

[Elicebo lihle nelilunge kangaka belifanelwe kukangelwa lenziwe ngabo bonke abazibiza ngegama lokuba bangabalandeli be Nkosi Ed. *Sigidimi.]*

 INTLAULELO YE “SIGIDIMI.”

AUGUST. 1887,

|  |  |  |  |  |
| --- | --- | --- | --- | --- |
| Igama. | Umlambo. | Ihlaulelwe. | *£* | Inani. |
| s | d |
| Rev. B. W. Stumbles | St. Luke’s | Deo. | 1887 | 0 | 7 | 0 |
| Mr. John Skosana | Oxkraal |  | *,,* | 0 | 2 | 6 |
| „ Harry Mtombeni | ,, | *,,* | *,,* | 0 | 1 | 8 |
| Rev. D. Mzamo | Highflats, Natal | April | ,, | 0 | 15 | 0 |
| Mr. Alfred Balfour | Bedford |  |  | 0 | 2 | 0 |
| Bev. W. S. Davis | Clarkebury | Dec. | 1887 | 0 | 5 | 0 |
| Mrs. Young | Main | *,,* | *,,* | 0 | 5 | 0 |
| Mr. Nebuchan Gubesa | Ezolo | *,,* | *,,* | 0 | 5 | 0 |
| „ Smith Maqanda | ,, | *,,* | *,,* | 0 | 5 | 0 |
| „ McKinnon Kali | Main | *,,* | *,,* | 0 | 6 | 0 |
| „ Cengani Nkosana | Glenthorn, Bedford „ | *,,* | 0 | 5 | 0 |

 REES NO MCGLASHAN,

 market Square, Alice.

 IVENKILE ENTSHA E DIKENI.

Impahla itshipu isimanga. Amanani alingana nawase Qonce. Nantso into okade uyifuna.

YIZANI KUZIBONELA

KWA

LISI no MAGALA!

 ENTLA KO BEKALA OPEZULU.

NGE NTLAULO YE "SIGIDIMI''

 AMAGAMA afunyenwe esemva nge ntlaulo ye

"Sigidimi” ekupeleni kuka December anqunyulwe amapepa awo ukususela ku January, 1887 nje nge saziso senyanga edluleyo. Abasukuba betumela incwadi ngomcimbi we "Sigidimi”, nokuba imali makube ngegama lika James Stewart, Lovedale, Alice.

 “AMACULO ASE LOVEDALE.”

INCWADI YE NOTI ENTSHA

EBALWE NGU

JOHN KNOX BOKWE.

Itengiswa nge 1s. 3d. inye; okunye nge 13s. 6d. nge dazini, ngapandle kwendleko zeposi. Kosukuba efuna yenjiwenjalo ukutunyelwa makabalele etumela imali kwi Manager,

Book Department,

Loved`ale,

Alice.

ISAZISO SAKWA RULUMENTE.
No. 573, 1887.

Ipuma -*Kwigumbi* *Lendyebo,*

*Cape Town, 8th July, 1887.*

IMALI YAMAKEPEKEPE, YE 1887.

BAYAKUNJUZWA bonke abantu, ukuba imali yama
Kepekepe (House Duty) yomnyaka we 1887 iyafu-

neka ihlaulwe ngoku, ekuya kuti ukuba ayirolwanga ngosuku Iwa 29 ka September, mhlaumbi kwangapambi kwalo kuya kungena indleko.

Kanjalo makugqalwe i Section yesi 5 yo Mteto (Act) we 20, 1878, ofuna ukuba ati osukuba emangala ukurola lomali yomnyaka yama Kepekepe ngenxa yokungabiko, mhlaumbi ngokungabiko kwelo gama libizwa lomali kuba kutiwa lihlala kuyo, indawo ezinjalo mazingeniswe kwi Mantyi yeso sitili pakati kwentsuku ezi 60 kususela ekuzuzeni ipepa elibiza lomali.

H. M. H. ORPEN,
*Umncedisi wo Mgcini-ndyebo.*

Elipepa lishicilelwa E-Lovedale Institution ekuqalekeni
kwe nyanga.